Tobi Maguayr o‘rgimchakdan, Ledi Gaga bolalardan qo‘rqadi: mashhurlarning eng g‘ayrioddiy fobiyalari

G‘alati va g‘ayrioddiy deb atash mumkin bo‘lgan fobiyalar ham mavjud. Agar siz qorong‘ilikdan qo‘rqsangiz, bolaligingizda juda ko‘p dahshatli filmlarni tomosha qilgan bo‘lishingiz mumkin. Yoki bolaligingizda daraxtlarga chiqishni yaxshi ko‘rgan bo‘lsangiz va yiqilib tushganingizda, balandlikdan qo‘rqish hissi yuzaga kelgan bo‘lishi mumkin. AdMe nashri mashhur insonlarning eng g‘alati fobiyalari haqida ma’lumot berdi.
O‘z aksidan qo‘rqish
Eyzotrofobiya — bu odamning ko‘zguda o‘zining aksidan qo‘rqadigan fobiya turi hisoblanadi. Pamela Anderson xuddi shu fobiya turidan aziyat chekadi, u ko‘zguga qaramaslik uchun o‘zini ko‘plab vizajistlar o‘rab olishini yaxshi ko‘radi.

Tish shifokoridan qo‘rqish
Robert De Niro stomatologdan har bir muolaja qilishidan avval narkoz qilishini so‘raydi. U nafaqat shifokor kursisida, balki tish davolash haqida o‘ylashdan ham vahima tushadi. Aktyorning so‘zlariga ko‘ra, unga tishlari bilan bog‘liq muolajada nimanidir noto‘g‘ri qilishlari mumkindek tuyuladi.

Teshiklardan qo‘rqish
Umuman olganda, tripofobiya — teshiklar va kichik g‘ovaklardan qo‘rqish kasalligi, bu juda keng tarqalgan fobiya turi hisoblanadi. Ushbu kasallikdan aziyat chekadigan insonlar asalari inlari, g‘ovakli shokolad, gubkalar va boshqa ko‘plab narsalardan qo‘rqadi. Mashhur model Kendall Jennerda ham shunday fobiya mavjud.

Hayvonlar va hasharotlardan qo‘rqish
Hayvonlar va hasharotlardan qo‘rqish insonlar orasida eng keng tarqalgan fobiyalardan biri hisoblanadi. Ayniqsa, o‘rgimchaklar va ilonlar haqida gap ketganda ko‘plab insonlarning ulardan qo‘rqishi tabiiy holat ekanini barchaga ma’lum. Masalan, Orlando Blum cho‘chqalardan juda qo‘rqadi — u porkufobiyadan aziyat chekadi. Aktyorning aytishicha, u hatto cho‘chqa go‘shtiga ham chiday olmaydi va u cho‘chqa go‘shti sotiladigan joylarda bo‘lmaslikni afzal ko‘radi. Aktyor suratga olish maydonchasida cho‘chqaga yaqinlashganida u isteriyani boshdan kechirdi. Hayvon ham, aktyor ham bir-biri bilan bu holatdan so‘ng uzoq vaqt o‘tib o‘ziga kelgan.

Mashhurlar orasida hasharotlardan qo‘rqadiganlari ham bor. Masalan, taniqli aktrisa Skarlett Yoxansson suvaraklardan qo‘rqadi. Suvaraklar aktrisaga jirkanish hissini emas, balki haqiqiy qo‘rquv hissini beradi.

Nikol Kidman kapalaklardan qo‘rqadi. U bu jonzotlarning uzoqdan go‘zal, yaqindan qaraganda esa haqiqiy yirtqich hayvonlarga o‘xshab ketishini aytgan.

“O‘rgimchak odam” rolini mahorat bilan ijro etgan, millionlab muxlislarning qalbidan joy olgan aktyor Tobi Maguayr o‘rgimchaklardan o‘lgudek qo‘rqadi. U hayotining ko‘p vaqtini psixoanalitik qo‘rquv bilan o‘tkazgani haqida gapirgan. Tobi Maguayrning rafiqasi Jennifer Meyerda ham xuddi shunday fobiya borligi ma’lum qilingan.

Kristian Styuart va Robert Pattinson gippofobiyadan aziyat chekadi – ular otlardan, Rianna esa har xil shakl va o‘lchamdagi baliqlardan qo‘rqadi. Xonanda yoshligida dengiz va okeandan ko‘ra hovuzni yaxshi ko‘rgan.

Salma Xayek yaqinida ilonni ko‘rsa vahimaga tushadi, xonanda Adel esa baliqchi qushdan qo‘rqadi.

Telefon qo‘ng‘iroqlaridan qo‘rqish
Hozirgi kunda dunyo bo‘yicha har ikkinchi odam qo‘ng‘iroq qilishni va qo‘ng‘iroqqa javob berishni yomon ko‘radi. Bu voqea sodir bo‘lmoqda, chunki atrofdagi raqamli makon bizning odatiy hayotimizni asta-sekin egallab olmoqda. Xonanda bunday fobiyaga atab Telephone qo‘shig‘ini ijro etgan. Ledi Gaga kichik bolalardan ham qo‘rqadi.

Masxarabozlardan qo‘rqish
Aksariyat bolalarni masxarabozlar bilan qo‘rqitishadi, ayrimlar bu qo‘rquvni katta bo‘lganida ham yengib ololmaydi. Jonni Depp bu fobiyadan aziyat chekadi, u yorqin bo‘yangan insonlardan ham qo‘rqadi. Aktyorning fikricha, u niqob ostida xavfli qorong‘ilikni his qiladi.

Qizil yo‘lakchadan qo‘rqish
Penelopa Kruz qizil yo‘lakdan o‘tishdan qo‘rqadi. U chiroqlar qarshisida o‘tirganida o‘zi bilan kurashishini eslash ham qo‘rqinchli. Ko‘p yillar davomida fobiyaga duch kelmasangiz bu boshqa narsa, biroq kasbi davomida bunday holatga tez-tez duch kelish ham mumkin. Penelopa Kruz bu fobiyani yengishning yaxshi usulini topdi — u qizil yo‘lakchada hamrohlari bilan ko‘rinish beradi. Penelopa Kruz bu holatda o‘zini xotirjam his etadi.

Qog‘ozdan qo‘rqish
Megan Foksning fobiyasi ham juda g‘alati. Aktrisa biror joyini qog‘oz kesishidan qo‘rqadi, shuning uchun u hech qachon ssenariylarga qo‘l tekkizmaydi. Ssenariylar unga pochta yoki xat orqali yuboriladi. Aktrisaning bu fobiyasi haqida bilgan ishlab chiqaruvchilar unga xatlarni laminatlangan sahifalar bilan yuboradi yoki yaqin atrofdagi insonlar ularni yulduzga ovoz chiqarib o‘qib beradi.

Suvga sho‘ng‘ishdan qo‘rqish
Jennifer Eniston suvga sho‘ng‘ish bilan bog‘liq fobiyadan aziyat chekadi. Aktrisa bolaligida uch g‘ildirakli velosipedda hovlidagi basseyn atrofida aylanib yurgan paytda tasodifan velosiped bilan birga suvga tushib ketgan. Jenniferning akasi uni qutqargan va o‘shandan beri aktrisa suvga sho‘ng‘ishdan qo‘rqadi. Shuningdek Jennifer samolyotda uchishdan qo‘rqadi va samolyot qo‘nayotgan vaqtda stress holatiga tushadi.

Eshik tutqichlaridan qo‘rqish
Kameron Dias eshik tutqichlariga tegishni rad etadi: ular yulduzni shunchalik qo‘rqitadiki, aktrisa tutqichlarni umuman ushlamaydi. Shu o‘rinda savol tug‘iladi: aktrisa qanday yashaydi? Ma’lum bo‘lishicha, Dias unga barcha eshiklarni ochib beruvchi maxsus xizmatkor yollagan.